مجلس خبرگان رہبری

مجلس ماہرین (فارسی وچ مجلس خبرگان رہبری، انگریزی وچ Assembly of Experts) اسلامی جمہوریہ ایران وچ 86 مذہبی رہنماواں اُتے مشتمل اک مجلس (کونسل) دا ناں اے جنہاں نوں عوامی انتخابات دے ذریعے 8 سال دے لئی منتخب کیتا جاندا اے۔ اس مجلس دا کم ایران دے رہبر معظم (سپریم لیڈر) دا انتخاب کرنا تے اس دی سرگرمیاں دی نگرانی کرنا ہندا اے۔ ایران دے موجودہ قانون دے مطابق اس مجلس دا سال وچ 2 مرتبہ 2 دن دے لئی اجلاس ہونا لازمی اے۔ اس مجلس دے موجودہ سربراہ آیت اللہ مہدوی نیں جنہاں دا انتخاب مارچ 2011 وچ ہویا ۔ اس وقت اس مجلس دے تمام ارکان دی عمر 60 سال توں  اُتے اے۔

 فہرست سربراہان 
 12 نومبر 1983ء تا 25 جولائی 2007ء - آیت اللہ علی اکبر فیض مشکینی
 25 جولائی 2007ء تا 8 مارچ 2011ء - آیت اللہ اکبر ہاشمی رفسنجانی
 مارچ 2011ء تا حال - آیت اللہ محمد رضا مہدوی کنی

 ذمہ داریاں 

اسلامی جمہوریہ ایران دے آئین دے مطابق اس اسمبلی دا کم رہبر معظم (سپریم لیڈر) دا انتخاب کرنا، اس دی نگرانی کرنا تے اس نوں معزول کرنا اے۔ سپریم لیڈر دی وفات یا استعفا دی صورت وچ اس اسمبلی دی ذمہ داری اے کہ اوہ چھیتی توں چھیتی  نویں سپریم لیڈر دا انتخاب کرے۔ اگر سپریم لیڈر دے بارے ایہ بات سامنے آئے کہ اس نے ایران دے آئین وچ درج کسے بات دی خلاف ورزی کیتی اے یا اس وچ ایسی قابلیت نہیں پائی جاندی جس بنیاد اُتے اس نوں سپریم لیڈر بنایا گیا سی تاں اس اسمبلی دے کول سپریم لیڈر نوں عہدے توں ہٹانے دا اختیار اے۔ ایران وچ اسلامی انقلاب دے بعد جدوں توں ایہ اسمبلی وجود وچ آئی اے تد توں کسے وی سپریم لیڈر نوں معزول نہیں کیتا گیا۔ اس اسمبلی دی تمام کارروائی انتہائی اخفائے راز وچ رکھی جاندی اے جس دی وجہ توں شاید ایہ معلوم نہیں ہو سدا کہ اس نے سپریم لیڈر دے کسی فیصلہ نوں چیلنج کیتا ہو۔

 باہرلےجوڑ 
 مجلس خبرگان دی ویب سائٹ
 اسلامی جمہورایہ ایران دے آئین وچ اس مجلس خبرگان دی حیثیت 

 حوالے 

گٹھ:ایران
گٹھ:ایران دی سیاست
گٹھ:حکومت ایران
گٹھ:ایران